**Рухани мазасыздыққа қарсы ем**

***«Сендерге бір жаңа өсиет айтамын: біріңді-бірің жақсы көріңдер! Мен өздеріңді сүйгендей, сендер де бір-біріңді сүйіңдер! 35Менің шәкірттерім екендіктеріңді елдің бәрі өзара сүйіспеншіліктеріңнен білетін болады.»***

***(Жохан 13:34-35)***

Шын мәнінде, әдетте, біз өзімізді бірінші орынға қоюға бейімбіз.

Сіз рухани мазасыздықты сезініп жүрсіз бе? Егер сіз Исаға сенуші болсаңыз, мүмкін бұның себебі — сіз бергеннен гөрі көбірек алатындығыңызда болуы мүмкін. Жақсылық жасау және басқаларға қызмет ету — Құдайдың сүйіспеншілігінің біздің өмірімізге әсерін дәлелдейтін және көрсететін рухани әдет болып табылады.

Мен сізге қызмет етсем, бұл сіздің қажеттіліктеріңізді өзімнің қажеттіліктерімнен жоғары қойғанымды білдіреді. Бұл Исаның бізге берген үлгісі; Ол өз өмірін адамдарға көмектесу, оларды емдеу, оларға қызмет ету және Құдайдың сүйіспеншілігімен бөлісу арқылы өткізді. Ақырында, Иса басқалар үшін Өз өмірін қиды. Осы үлгі арқылы, біз де Оған ұқсап басқаларға қызмет етуге үйрене аламыз.

Иса бұл туралы Киелі кітаптың Жохан кітабында былай деді: «Сендерге бір жаңа өсиет айтамын: біріңді-бірің жақсы көріңдер! Мен өздеріңді сүйгендей, сендер де бір-біріңді сүйіңдер! 35Менің шәкірттерім екендіктеріңді елдің бәрі өзара сүйіспеншіліктеріңнен білетін болады.» (Жохан 13:34-35)

Біздің өміріміз су ағындары сияқты - егер біз Құдайдың сүйіспеншілігін қабылдап алып, бірақ оны ары қарай басқаларға бермесек, әлгі су ағындары тұрып қалады да, бұзыла бастайды. Егер солай болғанын қаламасақ, сол ағынның әрі қарай ағып кете беруі үшін күш салуымыз керек.

Құдай сізге ерекше дарындарды тек жеке өз өміріңізді байыту үшін ғана берген жоқ. Егер сіз сол дарындарыңызды адамдарды жарылқау үшін қолданбасаңыз, өміріңіз босқа өтіп жатқандай болады. Басқаларға қызмет етудің практикалық жолдарының бірі міне: танымайтын бір көршіңізге барып, өзіңізді таныстырыңыз. Оларға кішігірім сыйлық немесе тамақ апарып, оларға қандай да бір көмек ұсынып, олар үшін қалай мінажат ете алатыныңызды сұраңыз. Кішкентайдан бастаңыз, бірақ міндетті түрде бүгінгі күннен бастаңыз!